
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

amenajarea teritoriului Si echilibru 

              Nr.26/1954
ecologic 




Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Sâmpetru German, judeţul Arad, trimisă Comisiei noastre pentru dezbatere şi avizare în fond, cu adresa nr.Pl.x.626 din 15 octombrie 2007.


Camera Deputaţilor este prima Cameră sesizată.



Comisia a examinat propunerea legislativă sus-menţionată în şedinţa din 30 octombrie 2007 şi a hotărât cu unanimitate de voturi să supună Plenului Camerei Deputaţilor respingerea acesteia. 


Prin obiectul de reglementare şi conţinutul său, propunerea legislativă se încadrează în categoria legilor organice.



   PREŞEDINTE,




  SECRETAR,



RELU FENECHIU 



SEREŞ DENEŞ 

RAPORT  

asupra propunerii legislative privind înfiinţarea comunei Sâmpetru German, 

judeţul Arad

Cu adresa nr.Pl.x.626 din 15 octombrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită şi avizării în fond, cu propunerea legislativă privind înfiinţarea comunei Sâmpetru German, judeţul Arad.


La întocmirea Raportului comisia a avut în vedere avizul favorabil al Consiliului Legislativ nr.1323/1.10.2007 şi punctul de vedere al Guvernului nr.2667/12.10.2007 prin care nu susţine adoptarea.


Prezenta propunere legislativă are ca obiect de reglementare înfiinţarea comunei Sâmpetru German, judeţul Arad, această localitate fiind în prezent sat component al comunei Secusigiu.


Analizând documentaţia anexată propunerii legislative, comisia constată  faptul că Fişa comunei propuse spre înfiinţare şi Fişa comunei rămase după reorganizare nu sunt întocmite în conformitate cu prevederile Anexei nr.VIII a Legii nr.351/2001.


Astfel, Fişa prin care se atestă îndeplinirea condiţiilor necesare pentru înfiinţarea comunei Sâmpetru German nu este vizată nici de prefectul judeţului Arad şi nici de preşedintele Consiliului Judeţean Arad, deşi viza acestora este obligatorie.


Totodată, din documentaţia anexată în susţinerea propunerii legislative rezultă că nu sunt îndeplinite condiţiile obligatorii pentru înfiinţarea comunei Sâmpetru German neexistând spaţii construite pentru o parte din dotările minimale necesare activităţilor administrative.


De asemenea, din documentaţia anexată propunerii legislative, nu rezultă îndeplinirea condiţiilor stabilite la art.51 alin.(5) din Legea nr.351/2001 referitoare la supunerea consultării populaţiei, prin referendum local, a planurilor cadastrale de delimitare teritorială a celor două comune.




Ca urmare, având în vedere prevederile propunerii legislative, conţinutul documentaţiei de susţinere, avizul Consiliului Legislativ, precum şi Punctul de vedere al Guvernului, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea acesteia. 


Propunerea legislativă a fost dezbătută în şedinţa din 30 octombrie 2007, la lucrările comisiei fiind prezenţi 24 deputaţi din totalul de 29 membri ai comisiei.


Prin obiectul de reglementare şi conţinutul său propunerea legislativă face parte din categoria legilor organice.


Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


Raportul de respingere al comisiei a fost adoptat cu unanimitate  voturi.

                       PREŞEDINTE,




 SECRETAR,



RELU FENECHIU 



SEREŞ DENEŞ 

    

Consilieri: Mona Georgeta Baban

arh. Victor Cristea

PAGE  
2

